ITHOMO RĨA 14
Ngai Akoragwo na Ithondeka Nĩkĩ?
1. Ngai aatuĩte Aisiraeli ithondeka nĩkĩ?
Ngai aatuire njiarũa cia mũthuri wa tene Iburahimu rũrĩrĩ agĩcoka akĩmahe mawatho. Eetire rũrĩrĩ rũu “Isiraeli” na akĩrwĩhokera kũgitĩra ũthathaiya wa ma hamwe na kiugo gĩake. (Thaburi 147:19, 20) Nĩ ũndũ ũcio, andũ a ndũrĩrĩ ciothe nĩ mangĩagunĩkire kuumana na Isiraeli.—Thoma Kĩambĩrĩria 22:18.
Ngai aathurire Aisiraeli nĩguo matuĩke aira ake. Maũndũ marĩa meekaga nĩ monanagia ũrĩa andũ magunĩkaga maathĩkĩra watho ma Ngai. (Gũcokerithia Maathani 4:6) Na njĩra ya gũthoma ũhoro wa Aisiraeli, no tũhote kũmenya Ngai ũrĩa wa ma.—Thoma Isaia 43:10, 12.
2. Akristiano a ma matuĩtwo ithondeka nĩkĩ?
Thutha wa ihinda, Aisiraeli nĩ maaregirũo nĩ Jehova, na ithenya-inĩ rĩao akĩambĩrĩria kĩũngano gĩa Gĩkristiano. (Mathayo 21:43; 23:37, 38) Mahinda-inĩ maya, handũ ha Aisiraeli, Akristiano a ma matungatagĩra marĩ aira a Jehova.—Thoma Atũmwo 15:14, 17.
Jesu aatuire arũmĩrĩri ake ithondeka nĩguo mahunjagie na matuage andũ a ndũrĩrĩ ciothe arutwo. (Mathayo 10:7, 11; 24:14; 28:19, 20) Wĩra ũcio ũkirie gũkinya gĩturi kĩa guo, hĩndĩ ya ithirĩro rĩa mũtabarĩre ũyũ wa maũndũ. Jehova nĩ atũmĩte andũ milioni nyingĩ a kuuma ndũrĩrĩ-inĩ ciothe magĩe na ũrũmwe ũthathaiya-inĩ wa ma, ũndũ atarĩ eka hĩndĩ ĩngĩ o yothe. (Kũguũrĩrio 7:9, 10) Akristiano a ma nĩ matuĩtwo ithondeka nĩguo magateithania na magekĩrana ngoro. Makoragwo na tabarĩra ĩhaanaine ya morutani ma Bibilia thĩinĩ wa thĩ yothe mĩcemanio-inĩ yao.—Thoma Ahibirania 10:24, 25.
3. Ithondeka rĩa Aira a Jehova rĩa mahinda maya rĩambĩrĩirie atĩa?
Mĩaka-inĩ ya 1870 gakundi kanini ka arutwo a Bibilia nĩ kaambĩrĩirie gũtaũkĩrũo nĩ ma ciahithanĩtio ihinda iraya cia Bibilia. Nĩ moonire atĩ Jesu aatuĩte kĩũngano gĩa Gĩkristiano ithondeka kĩrute wĩra wa kũhunjia, kwoguo makĩambĩrĩria wĩra wa kũhunjia ũhoro wa Ũthamaki thĩinĩ wa thĩ yothe. Kũrĩ mwaka wa 1931 nĩ maambĩrĩirie gwĩtwo Aira a Jehova.—Thoma Atũmwo 1:8; 2:1, 4; 5:42.
4. Aira a Jehova matuĩtwo atĩa ithondeka?
Hĩndĩ ya karine ya mbere ciũngano cia Gĩkristiano mabũrũri-inĩ maingĩ ciagunĩkaga nĩ ũtongoria wa kĩama kĩrĩa gĩatongoragia kĩrĩa gĩetĩkĩrĩte Jesu arĩ we Mũtwe wa kĩũngano. (Atũmwo 16:4, 5) O ũndũ ũmwe, Aira a Jehova ũmũthĩ nĩ magunĩkaga nĩ ũtongoria wa Kĩama Kĩrĩa Gĩtongoragia kĩa athuri marĩ na ũmenyeru. Kĩama kĩu kĩrũgamagĩrĩra wabici cia rũhonge cia Aira a Jehova iria itaũraga, igacaba, na igatheremia indo irĩ na ũhoro wa Bibilia na thiomi makĩria ma 600. Kwoguo Kĩama Kĩrĩa Gĩtongoragia nĩ kĩheanaga motaaro ma Kĩĩmandĩko ma gwĩkĩra andũ ngoro o hamwe na ũtongoria kũrĩ ciũngano makĩria ma 100,000 thĩinĩ wa thĩ yothe. Thĩinĩ wa ciũngano icio, arũme arĩa magĩrĩire matungatagĩra marĩ athuri a kĩũngano. Athuri acio maroraga rũũru rwa Ngai marĩ na wendo.—Thoma 1 Petero 5:2, 3.
Aira a Jehova matuĩtwo ithondeka nĩguo mahunjagie ũhoro ũrĩa mwega na matuage andũ arutwo. O ta ũrĩa atũmwo meekaga, tũhunjagia nyũmba kwa nyũmba. (Atũmwo 20:20) Ningĩ nĩ twĩrutagĩra gũteithia andũ arĩa mendete ma mamenye Bibilia. No Aira a Jehova ti ithondeka o ũguo. Tũkoragwo tũrĩ famĩlĩ ĩrĩ na Ithe witũ ũtwendete. Tũrĩ aarĩ na ariũ a Ithe witũ marũmbũyanagia. (2 Athesalonike 1:3) Tondũ andũ a Jehova matuĩtwo ithondeka makenagie Ngai na mateithagie andũ angĩ-rĩ, makoragwo marĩ famĩlĩ ĩrĩa ngenu mũno thĩinĩ wa thĩ.—Thoma Thaburi 33:12; Atũmwo 20:35.
Wĩrute Makĩria
Bibilia Ĩrutanaga Atĩa Kũna?
Ikara Wendo-inĩ wa Ngai
Tũngĩonania atĩa wendo na ngatho ciitũ nĩ ũndũ wa maũndũ marĩa Ngai atwĩkĩire?
NĨA MAREKA WENDI WA JEHOVA ŨMŨTHĨ?
Aira a Jehova nĩ Andũ a Mũthemba Ũrĩkũ?
Wee ũĩ Aira a Jehova aigana? Nĩ ũndũ ũrĩkũ ũĩ wega ũtwĩgiĩ?
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn